“พาณิชย์” เผยกลุ่มอาหารสด ดันเงินเฟ้อ ต.ค. ปรับตัวดีขึ้น
“กระทรวงพาณิชย์” เผยกลุ่มอาหารสด ดันเงินเฟ้อ ต.ค. ปรับตัวดีขึ้น 
“กระทรวงพาณิชย์” เผยกลุ่มอาหารสด ดันเงินเฟ้อ ต.ค. ปรับตัวดีขึ้น
5 พ.ย. 2563

สำนักงานนโยบายและยุทธศาสตร์การค้า กระทรวงพาณิชย์ แถลงดัชนีราคาผู้บริโภคทั่วไป (CPI) ในเดือน ต.ค.63 อยู่ที่ 102.23 หดตัว -0.50% จากช่วงเดียวกันของปีก่อน (YoY) แต่ดัชนีขยายตัว 0.05% เมื่อเทียบกับเดือน ก.ย.63 ขณะที่ CPI ช่วง 10 เดือนปีนี้ (ม.ค.-ต.ค.) เฉลี่ยหดตัว -0.94%
ส่วนดัชนีราคาผู้บริโภคพื้นฐาน (Core CPI) ในเดือน ต.ค.63 อยู่ที่ 102.94 ขยายตัว 0.19% จากช่วงเดียวกันของปีก่อน แต่ติดลบ 0.02% จากเดือน ก.ย.63 ส่วน 10 เดือนปีนี้ (ม.ค.-ต.ค.) Core CPI เฉลี่ยยังเป็นบวก 0.31%
ขณะที่ดัชนีหมวดอาหารและเครื่องดื่มไม่มีแอลกอฮอล์ อยู่ที่ 106.56 ขยายตัว 1.57% จากช่วงเดียวกันของปีก่อน และขยายตัว 0.05% เมื่อเทียบกับเดือน ก.ย.63 ส่วนดัชนีหมวดอื่นๆ ที่ไม่ใช่อาหารและเครื่องดื่ม อยู่ที่ 99.80 หดตัว -1.70% จากช่วงเดียวกันของปีก่อน แต่ขยายตัว 0.06% เมื่อเทียบกับเดือน ก.ย.63
ทั้งนี้ ดัชนีราคาผู้บริโภคในเดือนนี้แม้ว่าจะยังติดลบอยู่ แต่ดีขึ้นจากเดือนก่อนหน้า เนื่องจากราคาสินค้ากลุ่มอาหารสดปรับตัวสูงขึ้นตามความต้องการของตลาดทั้งในประเทศและต่างประเทศปรับตัวเพิ่มขึ้น